stanford-oval/wikipedia huggingface dataset:
Branwell Brontë
Elämäkerta > Kuolema

Branwell Brontë kuoli tuberkuloosiin 31-vuotiaana 24. syyskuuta vuonna 1848. Hänet haudattiin neljä päivää myöhemmin Brontën perhehautaan Pyhän Mikaelin ja kaikkien enkelien kirkkoon Haworthiin. Myös Branwellin sisaret Emily ja Anne menehtyivät tuberkuloosiin. Emily vilustui veljensä hautajaisissa ja kuoli vielä saman vuoden joulukuussa, Anne seuraavan vuoden toukokuussa. Branwellin sisar Charlotte kuoli vuonna 1855 ja hänen isänsä Patrick 1861. Heidät kaikki Annea lukuun ottamatta on haudattu Brontën perhehautaan Haworthiin.
Brontën sisarukset Patrick Branwell Brontën (n. 1834) maalaamana. Vasemmalta: Anne, Emily ja  Charlotte. Branwell maalasi itsensä Emilyn ja Charlotten väliin, mutta poisti myöhemmin itsensä maalauksesta
McDaniel

McDaniel on muun muassa seuraavien henkilöiden sukunimi:
Barry McDaniel (1930–2018), yhdysvaltalais-saksalainen oopperalaulaja
Bo Diddley (oik. Ellas McDaniel, 1928–2008), yhdysvaltalainen rhythm and blues -laulaja ja kitaristi
Hattie McDaniel (1895–1952), yhdysvaltalainen näyttelijä
Louise McDaniel (s. 2000), pohjoisirlantilainen jalkapalloilija
Mildred McDaniel (1933–2004), yhdysvaltalainen korkeushyppääjä ja olympiavoittaja
Ronna McDaniel (s. 1973), yhdysvaltalainen republikaanipoliitikko
| --- | --- |
: Tällä täsmennyssivulla luetellaan henkilöitä, joilla on sama sukunimi.
Mat

Wikisanakirjassa on tähän liittyvä sananselitys: .
Mat voi tarkoittaa:
Paikat:
Mat, Albanian kunta
Mat, entinen Albanian hallintoalue
Mat (joki), joki Albaniassa
Mat River, joki Yhdysvalloissa
Nimenä:
Mat (albumi), vuoden 1999 albumi
Äiti, (ven. Мать, Mat) Vsevolod Pudovkinin ohjaama elokuva
Lyhenteenä:
MAT 49, ranskalainen konepistooli
MAT Macedonian Airlines, makedonialainen lentoyhtiö
Markkinointiviestinnän suunnittelijan tutkinto, aiemmin mainoshoitajan tutkinto, Markkinointi-instituutti
Bénédicte Savoy

Bénédicte Savoy vuonna 2018.
Bénédicte Savoy (s. 22. toukokuuta 1972 Pariisi, Ranska) on ranskalainen modernin taiteen historian tutkija, joka on erikoistunut taideteosten alkuperän kriittiseen tutkimiseen. Siihen kuuluvat ryöstetty taide ja muut laittomasti hankitut taideteokset. Hän on nykytaiteen historian professori sekä Berliinin teknillisessä yliopistossa Saksassa, että eurooppalaisen taiteen kulttuurihistorian professori 1700-luvulta 1900-luvulle Collège de Francessa. Ranskan presidentin toimeksiannosta hän ja senegalilainen akateeminen tutkija Felwine Sarr laativat raportin Afrikan kulttuuriperinnön palauttamisesta, joka julkaistiin vuonna 2018. Tämä tunnetaan nimellä Sarr-Savoy raportti.
Elämäkerta ja ura

Bénédicte Savoy opiskeli Länsi-Berliinin Beethoven-lukiossa vuosina 1988–89. Sitten hän opiskeli saksan kieltä ja kulttuuria École Normale Supérieuressa Fontenayssa, Ranskassa. Hän valmistui vuonna 1994 tutkielmanaan pro gradu kuvataiteilija Anselm Kieferistä. Vuonna 1996 hänelle myönnettiin agrégation (opetuslisenssi ranskalaisissa lukioissa).
Vuosina 1998–2001 hän toimi tutkimusapulaisena Berliinissä sijaitsevassa Marc Blochin keskuksessa,  sekä luennoitsijana Berliinin teknillisessä yliopistossa ja Freie Universitätissä. Vuonna 2000 hänelle myönnettiin tohtorin tutkinto Pariisin VIII yliopistosta, jossa hänen väitöskirjansa käsitteli ranskalaista taidevarkautta Saksassa. Vuosina 2003–2009 Savoy oli nuorempi professori Berliinin teknillisen yliopiston historian ja taidehistorian instituutissa. Vuodesta 2009 hän on toiminut modernin taiteen historian professorina samassa yliopistossa.
Savoy on Saksan liittovaltion kulttuurirahaston hallintoneuvoston jäsen. Luentosarjan jälkeen vierailevana luennoitsijana kesäkuussa 2015, Savoy nimitettiin professoriksi Collège de Francessa vuonna 2016. Hän on Histoire culturelle du patrimoine artistique en Europe, XVIIIᵉ-XXᵉ sièclesin puheenjohtaja. Ranskan presidentin Emmanuel Macron tilasi vuonna 2018 häneltä ja senegalilaiselta akateemikolta Felwine Sarrilta tutkielman, jossa tarkasteltiin mahdollisuutta palauttaa kulttuuriesineitä Ranskan museoista Afrikan maihin. Tuloksena oli raportti Afrikan kulttuuriperinnön palauttamisesta marraskuussa 2018. Siinä esitetään yksityiskohtainen analyysi Afrikan kulttuuriperinnöstä Ranskassa, sekä suositukset ja hahmotelma mahdollisille palautuksille.
Savoy on kansainvälisesti tunnustettu kulttuuriesineiden laittoman siirron ja taidevarkauksien asiantuntija. Hän on asunut ja työskenellyt Berliinissä monta vuotta, joten häntä pidetään myös afrikkalaisen kulttuuriperinnön palauttamisen asiantuntijana saksalaisista kokoelmista. Hän osallistuu aktiivisesti aihetta koskeviin tutkimuksiin ja julkisiin keskusteluihin. Vuoteen 2017 asti hän oli Berliinissä sijaitsevan Humboldt-foorumin neuvottelukunnan jäsen. Hän erosi neuvottelukunnasta, koska hän arvioi kielteisesti tulevan museon käsittelemiä esineitä, jotka ovat peräisin Saksan entisiltä siirtomaa-alueilta.
Vuonna 2020 Savoy ja muut taidehistorioitsijat Berliinin teknillisestä yliopistosta ja Oxfordin yliopiston Pitt Rivers -museosta nimitettiin toteuttamaan yhteinen tutkimushanke nimeltä Tietojen palauttaminen (Restitution of Knowledge). Sen tarkoituksena on tutkia, miten muista maista tullut taide ja kulttuuriomaisuus siirtyivät Euroopan suurimpiin museoihin.
Vuodesta 2019 lähtien Savoy on ollut myös vastaperustetun Junge Akademien, monitieteisen tutkimusorganisaation, hallituksen jäsen. Sitä tukevat yhdessä Berliinin ja Brandenburgin tiede- ja humaniset akatemiat sekä Saksan kansallisen tiedeakatemia Leopoldina, jotka ovat Saksan kaksi vanhinta akatemiaa.
Aiheesta muualla

Felwine Sarr ja Bénédicte Savoy, The Restitution of African Cultural Heritage (Arkistoitu – Internet Archive). Toward a New Relational Ethics, marraskuu 2018.(englanniksi)(ranskaksi)
Bénédicte Savoyn virallinen verkkosivusto Berliinin teknillisessä yliopistossa
Artikkeli alkuperätutkimuksesta ja Saksan siirtomaiden etnografisista kokoelmista nykyisin
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bénédicte Savoy
Käännös suomeksi
Mesosuchus

| Mesosuchus |
| --- | --- |

 Triaskausi Varhaistriaskausi, 241-240 Ma  PreЄ Є O S D C P T J K Pg N  ↓   
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia/Sauropsida
Alaluokka::  Diapsidit Diapsida
Osaluokka::  Archosauromorpha
Lahko::  †Rhynchosauria
Suku::  †Mesosuchus  Watson, 1912
Laji::  browni
Kaksiosainen nimi
 † Mesosuchus browni  Watson, 1912 
Katso myös
   Mesosuchus Commonsissa 
Infobox OKNimi-testi OK: 
Mesosuchus on sukupuuttoon kuollut varhaistriaskaudella noin 241–240 miljoonaa vuotta sitten elänyt primitiivinen rhynchosaurisuku. Sukuun luetaan yksi laji Mesosuchus browni. Se oli pieni kasvinsyöjä. Mesosuchuksen fossiileita on löydetty Etelä-Afrikasta.
Fylogenia

Muokattu tutkimusten Langer et al. (2010) ja Langer & Schultz (2000) pohjalta:
McCune–Reischauer-romanisaatio

McCune–Reischauer-romanisaatio on korean kielen transkriptiojärjestelmä latinalaisille aakkosille.
McCune–Reischauer-romanisaatio on saanut nimensä kehittäjiensä McCunen ja Reischauerin mukaan. Järjestelmä on peräisin Yhdysvalloista ja se julkaistiin nykymuodossaan vuonna 1939. Järjestelmän käyttö lisääntyi huomattavasti Korean sodan myötä.
Korean kielen transkriptiolle on olemassa myös useita muita käytössä olevia tai olleita järjestelmiä. Esimerkiksi Etelä-Korea on suositellut vuonna 2000  käyttöön otetun uudistetun latinisaation käyttöä.
McCune–Reischauer-romanisaation joistakin muista järjestelmistä poikkeavia piirteitä ovat esimerkiksi tiettyjen äänenrakenteen kannalta merkityksettömienkin foneettisien vaihtelujen osoittaminen peruskirjaimilla. Esimerkiksi heikkoon klusiiliin voidaan osoittaa kirjaimilla p, t ja k sanan alussa tai lopussa. Sanan sisällä heikkoon klusiiliin viitataan kirjaimilla b, d ja g. Menetelmän takia sama sana voidaan joissain yhteyksissä kirjoittaa hyvin eri tavoin.  Likvidaan viitataan tavuasemasta riippuen kirjaimilla r tai l. Tavunrajaisia konsonanttiryhmiä hahmotetaan oikeinkirjoituksen sijaan ääneasun mukaisesti. Tavunloppuiset klusiilit mukautuvat tavunalkuisen nasaalin mukaan, sekä tavunalkuiset dentaalikonsonantit tavunalkuisen likvidan mukaan.
Joissain tapauksissa perusmerkkiin lisätään diakriitti eli lisämerkki. Lisämerkkejä on kaksi, konsonanttimerkkiä seuraava heittomerkki ja vokaalimerkin yläpuolelle merkittävä kaari. Heittomerkki erottaa vahvat klusiilit ja afrikaatat heikoista. Esimerkiksi pt, t, ch ja k ovat heikkoja, kun taas vahvoja ovat p’, t’, ch’ ja k’. Kaari erottaa puolestaan takaiset laveat vokaalit pyöreistä. Esimerkkinä pyöreät o ja u, sekä laveat ǒ ja ǔ. Järjestelmästä on olemassa myös muunnos, jossa ero toteutetaan lisäkirjaimella. Esimerkiksi vahvat klusiilit ovat ph, th, ch ja kh, sekä leveät vokaalit eo ja eu.
Metsämäki

| Metsämäki> Skogsbacka |
| --- | --- |
 Kaupungin kartta, jossa Metsämäki korostettuna.  Turun kaupunginosat
Kaupunki:  Turku
Suuralue:  Maaria-Paattinen
Pinta-ala:  ? km² 
Väkiluku:  ?? (?)
Väestötiheys:  ? as./km²
Työpaikkoja:  ? kpl ?  (?)
Osa-alueet:  ?
Metsämäki (ruots. Skogsbacka) on Turun kaupunginosa, joka sijaitsee E18-tien varrella. Alue on tehdasaluetta, ja siellä sijaitsee Topinojan kaatopaikka ja jätekeskus.
Alueella sijaitsee vuoden 2006 raviradaksi valittu Metsämäen ravirata.
Beninin parlamenttivaalit 2023

Beninin parlamenttivaalit järjestetään 8. tammikuuta 2023. Vaaleissa äänestäjät voivat valita kansalliskokoukseen 109 kansanedustajaa, joista uuden vaalilain mukaan vähintään 24 on naisia, vähintään yksi jokaiseen vaalipiiriin.
Järjestelmä

Vaaleissa on äänioikeutettuja yhteensä 6 600 572 henkilöä. Äänestyspaikkoja on 17 749, jotka ovat 7 986 äänestyskeskuksessa.
Vaaleihin on hyväksytty ehdokkaita seitsemästä puolueesta. Paikkoja parlamenttiin voivat saada vain ne puolueet, jotka saavat yli 10 prosenttia äänistä. Vaaleihin hyväksyttiin seitsemän puoluetta, joista kolme edusti oppositiota.
Edelliset vaalit

Vuonna 2019 järjestetyissä parlamenttivaaleissa herätti kiistoja uusi vaalilaki, jonka mukaan parlamenttivaalien osallistumismaksu nousi 8,3 miljoonasta CFA-frangista 249 miljoonaan frangiin (380 000 euroa). Uudistuksella pyrittiin vähentämään vaaleihin osallistuvien puolueiden määrää, joka oli noin 200.
Puoluejärjestelmän uudistus ja uusi vaalilaki johtivat parlamenttivaalien järjestämiseen, johon oppositiopuolueet eivät voineet osallistua. Vaaleihin osallistui kaksi presidentti Patrice Talonia tukevaa puoluetta, joiden edustajat valittiin parlamenttiin. Vuoden 2015 parlamenttivaaleihin osallistui 2 946 042 äänestäjää, kun taas vuoden 2019 vaaleihin osallistui 1 147 625 äänestäjää.
Oppositiopuoleiden vaaleihin osallistumisen estäminen johti väkivaltaisuuksiin huhti-toukokuussa 2019 useissa Beninin kaupungeissa. Internet suljettiin vaalipäivänä.
Alustavia tuloksia vaaleista odotetaan tammikuun 11. päivänä. Seuraavat presidentinvaalit järjestetään Beninissä vuonna 2026, jolloin järjestetään myös seuraavat parlamenttivaalit.
Tulokset

|  | puolue | ääniä | % | paikkoja |
| --- | --- | --- | --- | --- |
|  | Union progressiste pour le renouveau, UPR (Progressiivinen uudistuksen liitto) | 930 714 | 37,56 | 53 |
|  | Bloc républicain, BR (Republikaaninen blokki) | 724 240 | 29,23 | 28 |
|  | Forces Cauris pour un Bénin émergent, FCBE (Nousevan Beninin kauri-joukot)(oppos.) | 109 598 | 4,42 | - |
|  | Union démocratique pour un Bénin nouveau, UDBN (Uuden Beninin demokraattinen liitto) | 26 430 | 1,07 | - |
|  | Les Démocrates, LD (Demokraatit)(oppos.) | 598 560 | 24,16 | 28 |
|  | Mouvement populaire de libération, MPL (Kansan vapautusliike)(oppos.) | 31 638 | 1,29 | - |
|  | Mouvement des élites engagées pour l’émancipation du Bénin, MOELE-BÉNIN  (Sitoutuneiden eliittien liike Beninin vapauttamiseksi) | 56,728 | 2,28 | - |
|  | Mitätöidyt/tyhjät äänet | 80,538 | 3,15 |  |
|  | Yhteensä | 2,558,446 | 100 | 109 |
|  | Rekisteröityjä äänestäjiä,osallistujia äänioikeutetuista | 6 600 572 | 37,79 | – |
: Lähde: Perustuslaillinen tuomioistuin
Kommentit

Vaalien alustavien tulosten julkaisemista seuraavana päivänä oppositio väitti tpresidenttiä tukevien puolueiden voittaneen vaalivilpin ja äänten ostamisen avulla. Se ei kuitenkaan antanut todisteita väitteidensä tueksi. Julkistaessaan äänestyksen lopullisen tuloksen Beninin perustuslakituomioistuin havaitsi vaalien suorittamisessa useita väärinkäytöksiä, mutta sen mukaan ne eivät heikentäneet vaalien uskottavuutta.
Analyysi

Vaalit sujuivat rauhallisesti. Äänestäjiä oli 37,79 prosenttia äänioikeutetuista. Edellisissä 2019 vaaleissa äänestysprosentti oli 27,12.
Presidentti Patrice Talonia tukevan liikkeen kaksi puoluetta, joiden edustajat olivat ainoat osallistumaan sallitut puolueet edellisissä parlamenttivaaleissa, saivat yhteensä 81 paikkaa 109 edustajapaikasta. Opposition edustaman puolueen ehdokkaat saivat 28 paikkaa.
Äänestystulos merkitsee opposition paluuta Beninin kansalliskokoukseen.
Naisia uudessa parlamentissa on 28 edustajaa.
Aiheesta muualla

Beninin oppositio väittää maan parlamentti­vaaleja vilpillisiksi, Helsingin Sanomat 12.1.2023
Balettitekniikka

Balettitekniikalla tarkoitetaan sitä baletin historian aikana kehittynyttä liikkeiden joukkoa, joka muodostaa baletissa – sekä harjoittelussa että teoksissa käytettävän – liikesanaston sekä niiden tekemiseen vaadittavan osaamisen. 
Siihen sisältyy kaikki se tieto ja ymmärrys, mitä eri balettiliikkeiden motorisesta suorittamisesta on alan osaajille kollektiivisesti kertynyt. 
Toisaalta voidaan tarkastella yksittäisen tanssijan omaa teknistä taitoa ja arvioida hänen balettitekniikkansa tasoa.
Balettitekniikka voidaan jakaa kahteen osa-alueeseen: liikkeiden suorittamiseen tarvittavaan motoriseen taitoon ja baletin tyylilliseen oikeaoppisuuteen. Molempia vaaditaan, jotta tanssimisen tekniikka on laadukasta ja hallittua. Niiden välille ei voida kuitenkaan vetää mitään selväpiirteistä rajaa, sillä monet liikkeiden suorittamisen tavat voidaan perustella sekä motorisin että tyylillisin perustein.
Tästä hyvä esimerkki on baletissa käytetty jalkojen voimakas aukikierto lonkkanivelestä: sen avulla mahdollistuu jalkojen suuri liikelaajuus, mutta toisaalta sen pitää säilyä myös kaikissa pienissäkin liikkeissä, joissa se ei ole motorisesti välttämätön. Balettia harjoitellaan ja tanssijoita koulutetaan erityisillä tekniikkaan keskittyvillä harjoitustunneilla, mutta päivittäinen tekniikkaharjoittelu kuuluu myös kaikkien ammattitanssijoiden normaaliin työrutiiniin. Balettitanssija ei sikäli koskaan "valmistu" ja pääse irti oppitunneista.
Balettitekniikan koulutus

Balettitanssijan kouluttaminen alkaa noin kymmenvuotiaana ja kestää kahdeksan vuotta (Vaganova-metodin mukaan – eri systeemeissä asiassa on hieman vaihtelevuutta). Alimmilla luokilla keskitytään perusteisiin sekä tarvittavan voiman ja venyvyyden kasvattamiseen, ylimmillä luokilla liikesuoritusten vaativuus ja vaihtelevuus kasvaa ja samalla liikelaadulliset ja musiikilliset aspektit nousevat yhä tärkeämmiksi.
Erityisen tärkeää on alusta asti saada tyylillisesti oikeaoppista ja osaavaa koulutusta, sillä tyylin puutteita on myöhemmin vaikeaa korjata. Kouluttajan pitää itse sekä osata että ymmärtää balettitekniikkaa syvällisesti, sillä sen pienimmätkin yksityiskohdat pitää pystyä näyttämään oppilaille – sanallinen selittäminen ei koskaan voi korvata näköhavaintoa. Juuri hiuksenhienot pienet vivahde-erot määrittelevät tanssijan tekniikan joko laadukkaaksi tai puutteelliseksi.
Baletin koulukuntia

Balettitekniikan ydin on sama kaikille koulukunnille ja eri maissa vallitseville tyyleille. Tekniikkatreenaukseen on kehitetty erilaisia metodeja, jotka painottavat eri asioita ja tuottavat hieman toisistaan poikkeavia tanssimisen tyylejä. Niissä kussakin on omat vahvuutensa ja toisaalta puutteensa. Eri koulut tai metodit kulkevat sekä kotimaidensa että tärkeiden kehittäjiensä nimellä. Eroavaisuuksia löytyy sekä liikkeiden ja asentojen nimityksissä että liikkeiden suoritustapojen yksityiskohdissa. Varsinkin käsien liikkeet ja niiden yhdistämistapa muihin liikkeisiin paljastavat tanssijan taustalla olevan koulukunnan. Tärkeimpiä koulukuntia ovat:
ranskalainen koulu
tanskalainen koulu (Bournonville-metodi)
italialainen koulu (Cecchetti-metodi)
venäläinen koulu (Vaganova-metodi)
englantilainen koulu (Royal Academy of Dance, RAD)
Yhdysvalloissa George Balanchine on ryhmässään ja koulussaan käyttänyt omaan koreografiseen tyylinsä perustuvaa ja sille tyypillisiä vaatimuksia painottavaa harjoittelumetodia, jota kutsutaan myös amerikkalaiseksi kouluksi.
Baletin tekniikkaharjoitustunnin rakenne

Tunti alkaa tervehdyksellä opettajalle, pianistille ja mahdollisille katsojille: Reverence eli niiaus- tai kumarrussarja.
Harjoitukset tangolla eli à la barre:
Harjoitukset keskilattialla eli au milieu:
Allegro eli hyppyharjoitukset:
Loppukumarrukset opettajalle, reverence – usein yhdistettynä johonkin rauhalliseen port de bras'han.
Harjoitusten järjestys ja määrä vaihtelee opettajan valinnan mukaan. Joskus tiettyä tunnin osa-aluetta painotetaan enemmän ja vastaavasti jätetään jotain kokonaan pois. Harjoitukset etenevät kuitenkin aina loogisesti helpommasta vaikeampaan, hitaammasta nopeampaan ja matalampana tehtävästä liikemuodosta korkeampaan.
Pas de deux

Pas de deux eli "kahden askeleet" on tanssiesityksen osa, jossa ballerina tanssii partnerinsa avustamana. Näihin osioihin liittyy oma kaksintanssitekniikkansa, jonka tärkeimmät osa-alueet ovat promenade-viennit, nostot, tasapainot, piruetit ja hypyt. Pas de deux antaa ballerinalle mahdollisuuden esitellä tanssinsa kauniita linjoja, tasapainoaan ja lyyristä tanssillisuuttaan. Miehen osa on olla taustalla ja tukena, mutta nostoissa hän pääsee kyllä esittelemään voimiaan. Balettitanssijan koulutukseen kuuluvatkin erityiset pas de deux'n harjoitustunnit.
Erilaiset tasapainoasennot ballerinan seistessä varpaiden kärjillä en pointe ja vaihdot asennosta toiseen ovat tärkeä perusosa pas de deux'tä. Miestanssija voi tukea ballerinaa erilaisilla otteilla esimerkiksi vyötäröltä, käsistä tai jalasta. Tällaisessa asennossa partneri voi myös kulkea ballerinan ympäri siten, että tämä hitaasti kääntyy pyörien tasapainossa asennossaan (promenade). Pirueteissa ballerinan on mahdollista pyöriä ympäri useampia kertoja kuin yksinään, kun saa tukea ja joskus myös vauhtia partnerilta. Perusmuodot tästä ovat tuki (ja vauhdinanto) vyötäröltä ja tuki ylös nostetun käden sormesta. Varsinkin sormipiruetteja tehtäessä on tärkeää, ettei ballerina ole suhteessa pariinsa liian pitkä – hänhän seisoo vielä varpaidensa kärjillä. Hypyissä yksinkertaisin versio on partnerin antama lisäapu ponnistukseen nostamalla. Perushyppy suoraan ylös ei ole kovin kiinnostavaa katsottavaa ja niitä tehdäänkin lähinnä harjoitustunneilla. Koreografiassa kiinnostavampia muotoja ovat liikkuvat hypyt, joissa partneri saa ballerinan "lentämään" ilmassa ja erityisesti hypyt partnerin syliin. Erilaisia nostoja on lukematon määrä. Ballerina on niissä joko matalammalla sylikorkeudella, olkapäällä tai jopa suorilla käsillä (tai yhden käden varassa) miehen pään yläpuolella.
Varsinkin nostoissa ja hypyissä on suuri loukkaantumisriski niiden epäonnistuessa. Miestanssijoille saattaa myös helposti tulla selkävaivoja, jos heidän nostotekniikkansa on virheellinen.
Baletti harrastuksena

Balettitekniikka on myös hyödyllinen harrastajille — niin nuorille, joista ei välttämättä tule koskaan ammattitanssijoita — kuten myös aikuisille jotka haluavat kokeilla balettia, tai ovat nuoruudessaan sitä kenties harrastaneet ja haluavat palata sen pariin. Aikuisbaletin suosio onkin viime vuosina kasvanut kovasti.
Vaatimukset eivät ole yhtä kovat kuin ammattitanssijan koulutuksessa. Tärkeää on kuitenkin liikkeiden oikean suoritustavan opettaminen ja oppiminen. Yllättävää kyllä, balettitekniikkaa voi harrastelija opetella tai ainakin kokeilla myös kotioloissa. Ammattilaiselle perinteen ja tradition jakaminen ja tarkka opetus joka askelella on tärkeätä. Tämä ei välttämättä pidä paikkaansa harrastajien kohdalla. Näin väittää ainakin Heli Santavuori, joka on julkaissut kotiharjoitteluoppaan Balettia kaikille. Hänen mukaansa baletin systemaattisuuden vuoksi se soveltuu kirjasta opeteltavaksi paremmin kuin vaikkapa paritanssi, jazztanssi tai steppi. Luultavasti kaikki balettiopettajat eivät yhdy tähän mielipiteeseen.
Grand battement eli jalan suuri heittoliike.
Baletin tunnetuimpiin hyppyliikkeisiin kuuluu grand jeté eli spagaattihyppy.
Balettitanssijan liikkeissä näkyy ryhti.
Baletin viisi asentoa
Tanssijapari pas de deux -kuviossa.
Arabeskiasennon (jalan nosto taakse) varvastekniikkaa.
Buleuterion (Priene)

| Buleuterion |
| --- | --- |
 Buleuterionin rauniot.
Sijainti:  Prienen arkeologinen alue, Güllübahçe, Söke, Aydın, Turkki
Koordinaatit:  37°39′33″N, 27°17′53″E
Rakennustyyppi:  buleuterion
Valmistumisvuosi:  n. 200 eaa.
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Prienen buleuterion oli antiikin aikainen buleuterion eli kaupungin neuvoston kokouspaikka Prienessä Vähässä-Aasiassa, nykyisessä Turkissa. Rakennus on säilynyt nykyaikaan poikkeuksellisen hyvin, ja sitä on pidetty erinomaisena esimerkkinä lajityypistään.
Historia

Buleuterioniksi tulkitun rakennuksen rakentaminen alkoi hellenistisellä kaudella noin vuonna 200 eaa. Tämä ajoitus perustuu siihen, että rakennuksen täytyy olla jonkin verran viereistä, noin vuonna 150 eaa. rakennettua Pyhää stoaa varhaisempi.
Rakennusta pidetään yleensä bulen eli neuvoston kokouspaikkana eli buleuterionina, mutta sen suhteellisen suuren koon perusteella sen on arveltu voineen toimia myös ekklesian eli kansankokouksen kokouspaikkana eli ekklesiasterionina. Rakennus tuhoutui tulipalossa joskus varhaisella kristillisellä kaudalla, jonka jälkeen paikalle rakennettiin pieni kirkko ja sitä käytettiin hautausmaana.
Rakennus

Buleuterion sijaitsi Athenen temppelille johtaneen niin kutsutun Athenen kadun varrella Pyhän stoan pohjoispuolella ja Prytaneionin länsipuolella. Se oli lähes neliönmuotoinen rakennus, jonka sivujen pituudet olivat noin 20–21 metriä.
Buleuterionin sisällä oli yksi sali, jonka länsi-, pohjois- ja itäsivuilla oli penkkirivit. Pohjoissivulla penkkirivejä oli 16 ja muilla sivuilla 10. Niissä oli tilaa yhteensä noin 600–700 hengelle. Itä- ja länsisivulla penkeille johti portaat. Eteläsivulla oli jonkinlainen eksedra, joka toimi myös valokaivona, sillä rakennuksessa ei tiedetä olleen ikkunoita. Salin keskellä oli marmorinen alttari, joka oli koristeltu jumalten kuvilla, häränpäillä ja laakerinlehdillä. Buleuterionissa on ollut puinen katto, joka oli tuettu pilarein. Rakennuksen sisäänkäynnit olivat sen pohjois-, länsi- ja eteläsivuilla.
Aiheesta muualla

Kuvia tai muita tiedostoja aiheesta Prienen buleuterion Wikimedia Commonsissa
Buleuterionin rauniot.
Alttarin jäänteet.
Bruno Thiry

| Bruno Thiry |
| --- | --- |

Henkilötiedot
Syntynyt: 8. lokakuuta 1962 (ikä 62) St. Vith, Belgia
Kansalaisuus:   Belgia
WRC-ura
Aktiivivuodet:  1989–2002
Kartanlukija(t):   Stéphane Prévot
Entiset tallit:  Opel Ford Subaru Škoda
Kilpailuja:  74
Maailmanmestaruuksia:  0
Voittoja:  0
Palkintosijoja:  5
Erikoiskoevoittoja:  39
MM-pisteitä:  173
Ensimmäinen kilpailu:  Akropolis-ralli 1989
Viimeinen kilpailu:  Sanremon ralli 2002
Bruno Thiry (s. 8. lokakuuta 1962) on belgialainen rallikuljettaja, joka ajoi Rallin MM-sarjassa.
Ura

Thiry ei voittanut yhtään MM-osakilpailua, mutta vauhdin puolesta hän haastoi jopa sarjan kärkinimet, etenkin asfaltilla. Lähimmäs voittoa Thiry pystyi Korsikan rallissa 1995, jossa Ford Escortin tekniikka petti johtopaikalta. Thiry ajoi myöhemmin Fordin (kaudella 1996 ja kauden 1998) ja Skodan tehdastalleissa (kaudet 2000–2001) sekä Peugeot 206 WRC:llä yksityistalleissa (2002–2003).
Thiry voitti rallin EM-sarjan mestaruuden vuonna 2003 ja sijoittui kolmanneksi vuonna 2004.